Poetin trap vas oor Oos-Oekraïne | Die Vryburger
Poetin trap vas oor Oos-Oekraïne
September 3, 2014 - Buitelandse nuus - 5 comments
Russiese troepe is na bewering in die twee stede gesien wat deur die rebelle in die oostelike deel van die Oekraïne beset word.
Dit beteken dat daar ook nou amptelik oorlog teen die Russe gevoer word, aldus die Oekraïnse owerheid.
Die Russiese troepe is in Lugansk en Doenetsk asook op ander plekke regoor die oostelike deel van die land opgemerk.
Volgens die Noord-Atlantiese Verdragsorganisasie (Navo) is daar sowat 'n 1 000 Russiese soldate in die Oekraïne en nagenoeg 20 000 saamgetrek op die grens tussen die twee lande.
Die afgelope tyd het die rebelle 'n sogenaamde derde front geopen in die kusstrook wat aan die See van Asof grens. Met die nuwe suksesse van die separatiste teen die regeringstroepe kan Oekraïnse grondgebied in die hande gekry word om sodoende 'n korridor te vorm wat Rusland met sy Krim-gebied, sal verbind. Die Krim-gebied is in Maart vanjaar deur die Russiese 'oorgeneem'. Die separatiste veg vir 'n onafhanklike gebied in oostelike Oekraïne, waar die meerderheid mense as Russies-sprekend getipeer word.
Rusland volhard daarmee om die beweringe te ontken, maar videomateriaal van Russiese soldate wat in die Oekraïne aangekeer is, is onlangs vertoon. Dit is gedoen slegs enkele ure voordat die Russiese president, Vladimir Poetin en sy Oekraïnse eweknie, Petro Poroshenko, samesprekings in Belarus gevoer het.
Onlangs is aangekondig dat 'n tweede konvooi vragmotors met noodvoorrade na die Oekraïne gestuur gaan word. Die vorige konvooi het ondanks hewige teenkanting, eenvoudig die grens oorgesteek en die voorrade by Lugansk afgelaai en teruggekeer na Rusland.
Intussen word berig dat grootskaalse propaganda veldtogte deur Westerse lande in die spanningsvolle gebied versprei is wat die werklike toedrag van sake al moeiliker bepaalbaar maak.
Foto – Petro Poroshenko
5 thoughts on "Poetin trap vas oor Oos-Oekraïne"
Sakkie van der Merwe September 3, 2014 at 1:49 pm
Die grootskaalse propaganda is nodig om die leuen te help versprei dat Rusland verantwoordelik was vir die afskiet van die burgerlike vliegtuig. Ek was self as vlieenier, betrokke by die oorlog in Irak en lank voor dit as vlieenier in Afrika waar ons sedert die 70ger jare, aan grond tot lug misiele blootgestel was. Bokant Vlugvlak 120 (12,000 voet) is jy n UITERS moeilike teiken vir n SAM 7 misiel. Selfs die meer moderne weergawes was redelik oneffektief bokant vlugvlak 180. Die vliegtuig wat afgeskiet is , was BOKANT vlugvlak 350 (35,000 voet; 10 km hoog) en het beweeg teen 86% van die snelheid van klank. Om so n teiken op so n hoogte en snelheid, van die grond af raak te skiet, is feitlik ONMOONTLIK!!! Die wrakstukke toon baie duidelik dat daardie vliegtuig deur n ander vliegtuig afgeskiet is!! Met rondtes wat gewoonlik teen tenks gebruik word! Waarskynlik deur die Lugmag van die Oekraine self! (Met vliegtuie en ammunisie wat deur die Amerikaners voorsien is!)
JAN BOER September 3, 2014 at 5:22 pm
Sakkie, dankie dat jy jou kennis en perspektief met ons deel ! Ons is almal slagoffers van die verskriklikste propaganda, wat lanklaas so aggressief en verwarrend opgedis is aan die wêreld se bevolking. Ek onthou iets tussen die lyne, dat daar n ander vliegtuig naby die Boeing opgemerk is ? ? Hierdie wêreld wye vewarring word met opset georkestreer. As die skape verward, en paniekerig rond hardloop, kan die wolwe hulle baie makliker in die hande kry !
Pottie Potgieter September 4, 2014 at 8:22 pm
Sakkie vd Merwe, baie insigewende en interesante opmerking van jou. As n leek in hierdie geval het ek alreeds getwyfel of dit moontlik is om n vliegtuig so af te skiet. Wonder waai moontheid se veg vliegtuig het die MISDAAD gepleeg.
10 Kilometer ver, hoe op dees aarde kan jy sien wat daar vlieg of weet dat daar iets vlieg. Hoe lank vat dit vir klank om daai distansie te beweeg tot by die luisteraar se ore waar daar in alle geval a helse klomp lawaai is en hoe ver beweeg die vliegtuig in daai tyd teen daai hoogte.
Willas September 4, 2014 at 10:01 pm
Pottie, ek dink jy moet maar onder die prop begin uit klim. Jou kommentare maak geensins sense nie.
Frikkie September 6, 2014 at 3:17 pm
Ek sien die berig elders ivm met die vlugopnemers, maar nav Sakkie se opmerking oor die BUK/ SAM 7, deel ek die skakel hierbo by hierdie artikel. Elke vliegtuig word intyds gevolg, ek het sommer die 737 op pad Durban toe gekies, net om te wys watter detail is beskikbaar. Die probleem is dat die inligting intyds is, as iemand dit selfs vir 12 uur, kon spoel (soos vir CCTV) sou mens mos maklik kan sien wat word van die Maleisiese vliegtuie. Enige wysheid hieroor Sakkie?